CELEX: 62017TA0612
Language: da
Date: 2021-11-10 00:00:00
Title: Sag T-612/17: Rettens dom af 10. november 2021 — Google og Alphabet mod Kommissionen (Google Shopping) (Konkurrence – misbrug af dominerende stilling – generel søgning og specialiseret søgning af produkter på internettet – afgørelse, hvorved der fastslås en overtrædelse af artikel 101 TEUF og EØS-aftalens artikel 53 – misbrug gennem løftestangseffekt – konkurrence på ydelser eller konkurrencebegrænsende adfærd – betingelser for konkurrenters adgang til en dominerende virksomheds tjenesteydelse, hvis anvendelse faktisk ikke kan erstattes – den dominerende virksomhed giver fortrin til visning af resultater fra dens egen specialiserede søgetjeneste – retsvirkninger – behov for at opstille et kontrafaktisk scenario – foreligger ikke – objektive begrundelser – foreligger ikke – mulighed for at pålægge en bøde henset til særlige omstændigheder – retningslinjerne for beregning af bøder – fuld prøvelsesret)

17.1.2022   
            
            
               DA
            
            
               Den Europæiske Unions Tidende
            
            
               C 24/25
            
         
      Rettens dom af 10. november 2021 — Google og Alphabet mod Kommissionen (Google Shopping)
      (Sag T-612/17) (1)
      
      (Konkurrence - misbrug af dominerende stilling - generel søgning og specialiseret søgning af produkter på internettet - afgørelse, hvorved der fastslås en overtrædelse af artikel 101 TEUF og EØS-aftalens artikel 53 - misbrug gennem løftestangseffekt - konkurrence på ydelser eller konkurrencebegrænsende adfærd - betingelser for konkurrenters adgang til en dominerende virksomheds tjenesteydelse, hvis anvendelse faktisk ikke kan erstattes - den dominerende virksomhed giver fortrin til visning af resultater fra dens egen specialiserede søgetjeneste - retsvirkninger - behov for at opstille et kontrafaktisk scenario - foreligger ikke - objektive begrundelser - foreligger ikke - mulighed for at pålægge en bøde henset til særlige omstændigheder - retningslinjerne for beregning af bøder - fuld prøvelsesret)
      (2022/C 24/31)
      Processprog: engelsk
      
         Parter
      
      
         Sagsøgere: Google LLC, tidligere Google Inc. (Mountain View, Californien, De Forenede Stater) og Alphabet, Inc. (Mountain View) (ved advokaterne T. Graf, R. Snelders, C. Thomas og K. Fountoukakos-Kyriakakos samt R. O’Donoghue og M. Pickford, QC, og barrister D. Piccinin)
      
         Sagsøgt: Europa-Kommissionen (ved T. Christoforou, N. Khan, A. Dawes, H. Leupold og C. Urraca Caviedes, som befuldmægtigede)
      
         Intervenient til støtte for sagsøgerne: Computer & Communications Industry Association (Washington, DC, De Forenede Stater) (ved advokaterne J. Killick og A. Komninos)
      
         Intervenienter til støtte for sagsøgte: Forbundsrepublikken Tyskland (ved J. Möller, S. Heimerl og S. Costanzo, som befuldmægtigede), EFTA-Tilsynsmyndigheden (ved C. Zatschler og C. Simpson, som befuldmægtigede), Den Europæiske Forbrugerorganisation (BEUC) (Bruxelles, Belgien) (ved advokat A. Fratini), Infederation Ltd (Crowthorne, Det Forenede Kongerige) (ved solicitors A. Morfey, S. Gartagani, L. Hannah, A. D’heygere og K. Gwilliam, og advokat T. Vinje), Kelkoo (Paris, Frankrig) (ved advokaterne J. Koponen og B. Meyring), Verband Deutscher Zeitschriftenverleger eV (Berlin, Tyskland) (ved professor T. Höppner, og advokaterne P. Westerhoff og J. Weber), Visual Meta GmbH (Berlin) (ved professor T. Höppner, og advokat P. Westerhoff), BDZV — Bundesverband Digitalpublisher und Zeitungsverleger eV, tidligere Bundesverband Deutscher Zeitungsverleger eV (Berlin) (ved professor T. Höppner, og advokat P. Westerhoff) og Twenga (Paris) (ved advokaterne L. Godfroid, S. Hautbourg og S. Pelsy)
      
         Sagens genstand
      
      Søgsmål støttet på artikel 263 TEUF med påstand principalt om annullation af Kommissionens afgørelse C(2017) 4444 final af 27. juni 2017 om en procedure i henhold til artikel 102 TEUF og EØS-aftalens artikel 54 (sag AT.39741 — Google Search (Shopping)), og subsidiært om ophævelse af eller nedsættelse af den bøde, som sagsøgerne er blevet pålagt.
      
         Konklusion
      
      
                  1)
               
               
                  Artikel 1 i Kommissionens afgørelse C(2017) 4444 final af 27. juni 2017 om en procedure i henhold til artikel 102 TEUF og EØS-aftalens artikel 54 (sag AT.39741 — Google Search (Shopping)) annulleres alene, for så vidt som Europa-Kommissionen deri har fastslået, at Google LLC og Alphabet, Inc. har tilsidesat disse bestemmelser på 13 nationale markeder for generel søgning inden for Det Europæiske Økonomiske Samarbejdsområde (EØS) på grundlag af, at der foreligger konkurrencebegrænsende virkninger på disse markeder.
               
            
                  2)
               
               
                  I øvrigt frifindes Europa-Kommissionen.
               
            
                  3)
               
               
                  Google og Alphabet bærer deres egne omkostninger og betaler Kommissionens omkostninger med undtagelse af omkostningerne afholdt af denne som følge af Computer & Communications Industry Associations intervention.
               
            
                  4)
               
               
                  Computer & Communications Industry Association bærer sine egne omkostninger og betaler de omkostninger, der er afholdt af Kommissionen som følge af dens intervention.
               
            
                  5)
               
               
                  Forbundsrepublikken Tyskland, EFTA-Tilsynsmyndigheden, Den Europæiske Forbrugerorganisation (BEUC), Infederation Ltd, Kelkoo, Verband Deutscher Zeitschriftenverleger eV, Visual Meta GmbH, BDZV — Bundesverband Digitalpublisher und Zeitungsverleger eV og Twenga bærer deres egne omkostninger.
               
            
         (1)  EUT C 369 af 30.10.2017.